钦定古今图书集成/明伦汇编/家范典/第059卷 > 曹端夜行烛 > 《爱子孙》
## 钦定古今图书集成/明伦汇编/家范典/第059卷 > 曹端夜行烛 > 《爱子孙》

惟德动天，善不可不修于身；惟天眷德，善不可不传
于后。今人虽有爱子孙之心，而不知爱子孙之道，但
惟以私利爱之而已。而不知私利之爱，乃趋火赴渊
之筹，覆宗绝嗣之计也。家严明见此理，故常训于家
曰：“修身岂止一身休，要为儿孙后代留。”此保爱子孙
之心也。